Hrvatska akademija znanosti i umjetnosti, Zagreb, Trg Nikole Šubića Zrinskog 11, na temelju suglasnosti Ministarstva znanosti i obrazovanja RH pod posl. br. KLASA: 640-02/16-04/00144, URBROJ: 533-19-17-0005, od 23. veljače 2017. raspisuje

# N A T J E Č A J

**za izbor u radni odnos i imenovanje na položaj upravitelja** Zavoda za znanstvenoistraživački i umjetnički rad Hrvatske akademije znanosti i umjetnosti u Vukovaru, s obvezom reizbora na položaj svake četiri godine. Radni odnos zasniva se na **suradničkom radnom mjestu** iu **zvanju** **asistenta**, za znanstveno polje **filologije** u području **humanističkih znanosti,** u radnom odnosu **na određeno vrijeme** **od 5 godina,** uz uvjet probnog rada u trajanju od 4 mjeseca.

Uvjeti za izbor propisani su Zakonom o znanstvenoj djelatnosti i visokom obrazovanju ((NN 123/03., 105/04., 174/04., 2/07., 46/07., 45/09., 63/11., 94/13., 139/13., 101/14. i 60/15.).

**Posebni uvjeti**:

- sveučilišni diplomski studij kroatistike;

- akademski stupanj magistra znanosti iz znanstvenog područja

humanističkih znanosti, znanstvenog polja filologije, grana kroatistika

- upisan poslijediplomski doktorski studij kroatistike;

- najmanje 5 godina radnog iskustva;

- poznavanje jednog svjetskog jezika;

- poznavanje rada na računalu;

- probni rad 4 mjeseca.

**Prijavi treba priložiti**:

1. preslike diploma;
2. potvrdu o upisanom poslijediplomskom doktorskom studiju;

3. popis objavljenih radova;

4. potvrdnicu o poznavanju stranog jezika i rada na računalu;

1. životopis s preslikom domovnice i rodnog lista ili dokaz o državljanstvu neke druge države;
2. presliku uvjerenja o nekažnjavanju ne stariju od 6 mjeseci.

Strani državljani moraju priložiti dokaz o znanju hrvatskoga jezika (razina C 2) prema Zajedničkom europskom referentnom okviru za jezike te rješenje o priznavanju inozemne visokoškolske kvalifikacije izdano od Agencije za znanost i visoko obrazovanje.

Prijava se podnosi u roku od 30 (trideset) dana od dana objavljivanja natječaja. Prijave se dostavljaju na gornju adresu, s naznakom: Personalnoj službi - za natječaj.

Nepotpune i nepravodobne prijave neće se razmatrati.

Prijave mogu podnositi osobe oba spola.

Hrvatska akademija

znanosti i umjetnosti

Zagreb